دار المحفوظات العمومية المصريه هيا تانى اقدم دار محفوظات فى العالم بيرجع تاريخ انشائها لسنة 1829 على ايد محمد على باشا تحت اسم الدفتر خانه بهدف حفظ السجلات الرسميه للدوله بالقلعه. بتتبع الدار دلوقتى مصلحة الضرائب العقاريه احدى مصالح وزارة الماليه و فيها 150 مليون مستند رسمى و مكتبه نادره بتضم 10833 كتاب و كل معاهدات مصر ايام الدوله العثمانيه و 27500 خريطه نادره لمصر لمصر و العالم. انشات دار المحفوظات فى مايو 1829 فى عهد محمد على باشا لحماية الوثائق و الاوراق الرسميه من الضياع و السرقه و يكون مقرها القلعه و اتسمت الاول الدفتر خانه و كانت بتتبع قلم الخزانة التابع للديوان الخديوى و اتسمت الدفتر خانه المصريه لتميزها عن مثيلتها فى اسطانبول بتركيا و تبعت بعد كده ديوان الماليه فى فبراير 1857 و انتقلت تبعيتها لنظارة الداخليه فى 1876 و الحقت مره تانيه بنظار الماليه سنة 1905 و احيلت لمراقبة الاموال المقرره (مصلحة الضرائب العقاريه حاليا) و اتسمت وقتها بدار المحفوظات المصريه و دار المحفوظات العموميه سنة 1935. المبنى الاول (دار المحفوظات): اتعمل سنة 1829 ومدخله يواجة القلعه مباشره ويتكون من طابقين على شكل مربع يتوسطه فناء.